**Comunicat de presă**

**Finalizarea cursurilor de pregătire în domeniul certificării de securitate cibernetică în cadrul proiectului**

**«Creșterea capacității autorităților competente din România DNSC și RENAR conform Regulamentului european privind securitatea cibernetică 2019/881 (Cybersecurity Act)»**

**București, 10 noiembrie 2022**

**Directoratul Național de Securitate Cibernetică (DNSC)**, **Asociația de Acreditare din România (RENAR) și Ernst & Young România (EY)** au organizat în perioada 2 septembrie – 12 octombrie 2022 două sesiuni de instruire în domeniul certificării de securitate cibernetică, standarde specifice în domeniu, bune practici și raportare, dedicate programului de formare pentru un număr de 15 experți din cadrul fiecărei instituții cu atribuții în domeniul cerificării de securitate cibernetică a produselor, serviciilor și tehnologiilor.

Cursurile au fost susținute de experți din cadrul DNSC, RENAR și Red Alert Labs (Franța).

Proiectul urmărește consolidarea capacității administrative a DNSC și a RENAR, printr-un program complex și multidimensional care include:

* sesiuni de instruire în domeniul certificării de securitate cibernetică pentru personalul propriu;
* campanii de conștientizare și clarificare desfășurate la nivel național;
* un studiu și analiză comparată, privind „standardele de certificare a securității cibernetice” și evaluare: „inventarierea așa cum este”
* un studiu privind pregătirea României pentru implementarea schemelor de certificare a securității cibernetice în conformitate cu Regulamentul european privind securitatea cibernetică.

De asemenea, beneficiarii vor contribui la activitățile organizate în contextul **«Platformei europene de cooperare pentru certificarea securității cibernetice»** aflată în curs de înființare, de către Comisia Europeană, cu sprijinul statelor membre UE.

DNSC participă în mod curent la lucrările Grupului European de Certificare a Securității Cibernetice, înființat în conformitate cu regulamentul european privind securitatea cibernetică (Cybersecurity Act) și ca urmare a proiectului, se va alinia mai eficient și în mod continuu pe acest subiect cu RENAR și cu alte părți interesate la nivel național.

**Contact pentru presă DNSC: Mihai Rotariu |** **mihai.rotariu@dnsc.ro** **| 0740 066 866**